Awaeha Vovouna Minaveha Movia Rom 11\n1 Wayahina, medeina kana‑vona? Ataina me Isiraeli tupwai inuanua yai Yaubada avaha vihahaiei. Kate eha. Nuanua taina eha tunuhina. Iuna yauke kadu me Isiraeli aitam, ka vona ahiahina, Yaubada awaeheu yauke natuna. Unononi. Abaraham vivane wanohiu, ka kadu yau dede ana wava Beniamina, tauna Abaraham itena aitam.✡ 1Sa 12:22; Sam 94:14; Pili 3:5. 2 Yaubada eha tauna ya tomotau ta‑nua‑panie. Nonova Yaubada me Isiraeli vi‑nua‑dadanei yana yoko. Kaiwadi itomi medeina? Tau apa‑taputapu ana wava Elidia viviwavina unuani o eha? Viviwavina viwaveneka Yaubada ya tomotau habuhabui tau goyogoyoi, kate Yaubada eha ta‑vihahaie. Elidia Yaubada wayahina nau‑vonuvonu tomotau goyogoyoi wayahi, ivona,\n3 “Kauvea, tomotau goyogoyoi taina avaha\nyam tau apa‑taputapu aitamoata aitamoata\nkadu taui avaha yam pai vi‑nomu ivita‑vovoni.\nAtaina tuta yauke au heta‑ohota\nonoto ahiahiu amamaei,\nka taui yai nuanua\nkadu taua ina‑nau‑vi‑anigiu.”✡ 1Ki 19:10, 14.\n4 Ka Yaubada vona‑nau‑patei, ivona,\n“Eha vivane am heta emamaei.\nAtaina tuta ononotoi ahiahi ai yau 7000\nka taui eha yaubada vitupu\nana wava Baala wayahina ita‑iwaodu,\nkate taua iawa‑davedaveu tunutunuhina.\nKate wamke eha ononotoia etꞌ‑anamane.”✡ 1Ki 19:18.\n5 Nonova dewana vinꞌ‑omo, kadu ataina vinꞌ‑omo aitamoata deina. Ataina tuta Yaubada avaha me Iudea tupwai vi‑nua‑dadanei yanꞌ am‑venena awawaehina ivaniahei. 6 Unononi. Aituhu Yaubada tauna yanꞌ am‑venena awawaehina nui vi‑nua‑dadanei na‑ito‑yavuhi, kanꞌ‑anamanei eha Yaubada ya nuanua naona tomotau ya veimea ivi‑ateteye tunuhina, e munia na‑ito‑yavuhi. Aituhu deina, yanꞌ am‑venena awawaehina aviani?✡ Gal 3:18. 7 Kate aviani vinꞌ‑omoi? Nonova a itoava tuta ataina wayahina, me Isiraeli habuhabui ipaipaisewa kadu ibebebewa iuna yai nuanua Yaubada yai paisewa toyoina dudueyei, e ivo‑vi‑dewa‑haiawi deina, e munia ivi‑tau tunutunuhi tauna matana deina. Kate taui ipaipaisewa‑wayohe. Iuna Yaubada tupwai tomotau vi‑nua‑dadanei, e tauna taui ai heta ito‑yavuhi iakwa. Kate mani tomotau, taui Yaubada eha ta‑vi‑nua‑dadane, taui habuhabui ununui vo‑vi‑toyoa. 8 Nonova Mosese ginuma tomotaui wayahi, ivona,\n“Yaubada dewaia dewei ka ya nuanua\ntomotaui yaui vo‑vi‑tupatupai.\nWayahina, nuai igoyo, ka eha ai pata\nnua‑uya inꞌ‑epe ahiahina.\nKadu idunedune mataia,\nka inonononi tanihaia,\nkate eha itꞌ‑anamane‑vidoha.\nYaubada dewaia dewei,\nkate nonova a itoava tuta ataina wayahina\ntaui mwagemwagei imamaei aitamoata deina.”✡ V.V 29:4; Isa 29:10.\n9 Ka munia Davida me Isiraeli yai awa‑dava awakabina dueyei, ka tauna nua‑vita wayahina, e bwanatai ya viama Yaubada wayahina, ivona,\n“Yaubada, wamke avaha tomotaui\naniani ahiahina evenei.\nKate yau viama evi‑onei\ntonei taina wayahia.\nKa kadu aviamem taui yai tonei\nivi‑pai vito‑paine taui wayahi.✡ Sam 69:22-23.\n10 Kadu yauke aviamem eawaehei\nmatai vi‑novanei, e taui eha ai pata\nidunedune ahiahina deina.\nKadu aviamem yai vita evo‑vi‑natei,\ne tuta tuta taui upui viviha.”\n11 Avaha avonemi, me Isiraeli habuhabui ivito‑painei kate eha ita‑peu‑vavaha. Ka medeina? Dewana vivane Yaubada ya nuanua taui wayahi? Eha‑ohota. Taui ipeu, kate aviani vinꞌ‑omo peu‑nana wayahina? Vona ahiahina, tutana taui ipeu, Yaubada itomi eha me Isiraeli ito‑yavuhimi. Yami ito‑yavuha vinꞌ‑omo nonova Yaubada apa‑taputapuei aitamoata deina. Ka Yaubada ya nuanua avi tuta me Isiraeli yami ito‑yavuha idudueyei, e ito‑yavuha nuai nꞌ‑epei, e taui ivi‑bwanouemi, e ivi‑putu nuanuai Yaubada na‑ito‑yavuhi.✡ Dew 13:46.\n12 Me Iudea yai Yaubada ivihahaiei, ka yai dewana dewa goyona. Kate udu! Ataina itomi eha me Iudea avaha Yaubada natunatuna. Taui me Iudea yai Yaubada ivihahaiei, ka taumi ito‑yavuha uvaniahei deina. Wayahina, kana‑vona aitam dewa ahiahina vinꞌ‑omo taui yai dewa goyona wayahina. Wayahina, aituhu me Iudea inua‑vinana kadu aituhu taui Yaubada movina inononi, apaina dewa ahiahina habuhabuna vinꞌ‑omo habuhabuka wayahikaia.\n13 Yaubada vi‑tuneu aomo itomi eha me Iudea wayahimia. Ka anaunau‑wahemi kadu aviwavenemi, ka tuta tuta yau paisewa wayahimi toyoina. Ka yauke yau nuanua yau paisewa Yaubada wayahina avo‑vi‑tupanei. 14 Wayahina, apaipaisewa toyoina wayahimi akanai. Ka aituhu yau tomotau me Iudea yami vidoha idudueyei, ka aituhu ivi‑putu ivi‑bwanouemi, kaiwadi, apaina kadu taui inua‑vinana, e ivi‑putu yau nau‑wahe inononi, ivitumahanei, ka Yaubada kadu taui na‑ito‑yavuhi. Aituhu dewaia ivinꞌ‑omo deina, akanai adewa‑haiawa ananina.\n15 Vona ahiahina, tutana me Iudea Yaubada ivihahaiei, yai dewana wayahina taui inusi nuai nihenina deina. Ka Yaubada itomi eha me Iudea ito‑yavuhimi. Ka kadu aituhu me Iudea inua‑vinana, ka aituhu imavina Yaubada wayahina yawai‑vavaha ivaniahei, akanai dewana a venavenau vivane taui anigea imini‑havine deina. 16 Vona‑tana‑minikuna ainua avonemi, e vonana pouna unꞌ‑anamanei.\nVona‑tana‑minikuna naona taina. Yaubada me Isiraeli veimeyei nau‑wawani ai aniani naona iam‑veneneyei tauna wayahina. Ka avi aniani Yaubada ivenevenei deina vivane ahihinata. Ka aituhu taui ivi‑putu palaua inau‑vevewanei, ka aituhu palauana a pai vi‑putu bigana itana‑vewani, e tupwana iam‑veneneyei Yaubada wayahina deina, vona ahiahina, munia palauana habuhabuna pai vi‑putu‑nana bigana wayahina vinꞌ‑omo vivane ahihinata aitamoata deina.\nVona‑tana‑minikuna vꞌ‑inuana taina. Abaraham vivane Yaubada yana onoto kadu tauna tau apa‑taputapu aitam. Wayahina, tomotaui ataina Abaraham dayahina wayahina itupua, taui kadu Yaubada ya tomotau aitamoata deina. Udu. Abaraham aitam ai ana wava oliveV wanohina deina, ka yana dede ai‑nana nahanahana deina. Aituhu Yaubada wetona ahihinata wanohina venei taitaina nihenina, vona ahiahina, wetonana kadu taitaina nahanahana nihenia, ka avi uana vinꞌ‑omo wetonana wayahina vivane ahihinata aitamoata deina.\n17 Vona ahiahina, me Isiraeli tupwai eha Yaubada ita‑vitumahane. Wayahina, tauna ai olive‑nanaV wayahina paipai. Ka Yaubada taumi epami, e ai‑nana ahiahina dobwana wayahina tubomi. Itomi yami tupua vivane ai udaudana wayahina, kate ataina wetona ahihinata vanevane wanohina wayahina, e taitaina nihenimia.✡ Epe 2:11-19.\n18-19 Kate taumi eha me Iudea nau‑wawanimi udune‑vivinimi ahiahina. Eha nau‑wawanimi unua‑vane o uvona‑vanevane deina, “Itoka tomotau ahiahika, kate tomotaui me Iudea goyogoyoi. Wayahina, Yaubada taui paipai, e tauka tuboka kamaꞌ‑vavaha taui ai pai vi‑ai nihenina.” Vonana vona‑kavokavovo. Ataina itomi yawaimi vanevane ai wanohina wayahina. Itomi eha ai‑nana wanohina uta‑ivaite. Eha. Ai‑nana wanohina ivaitemi. Nau‑wawanimi unuani deina. 20 Vona ahiahina, Yaubada tomotaui paipai iuna ataina taui eha yai vitumahana. Ka tauna ai‑nana dobwana wayahina tubomi, iuna ataina yami vitumahana mamaei. Wayahina, eha nau‑wawanimi unua‑vane o uvona‑vanevane dewana wayahina. Itomi nau‑wawanimi Yaubada umatamatautei. 21 Akanai umatamatauta, iuna tutana me Isiraeli Yaubada ivihahaiei, tauna paipai akanai. Wayahina, udune‑vivinimi ahiahina. Iuna ataina itomi Yaubada uvitumahanei, kate apaina, aituhu uva‑hamwahamwana, tauna kadu taumi na‑paipaimi aitamoata deina akanai.\n22 Yaubada ya dewaia ainua kadueyei, vivane tauna yana dewa bigana tomotau wayahia, ka kadu yana dewa manimaninina tomotau wayahia. Tomotaui iva‑hamwahamwana ipeu, e tauna manimaninina wayahia, kate taumi eha me Iudea dewa bigana uvaniahei tauna wayahina. Wayahina, itomi nau‑wawanimi tuta tuta tauna uvitumahanei kadu yana dewa bigana wayahimi unuanuani. Iuna aituhu eha udedewe deina, apaina tauna kadu na‑paipaimi.✡ Ioni 15:2, 4.\n23 Unononi. Aituhu me Iudea inua‑vinana, ka aituhu ivi‑putu ivitumahana‑havinei, apaina Yaubada na‑tubo‑havinei, iuna Yaubada ana pata dewana wayahina. 24 Yaubada ya nuanua tauna itomi eha me Iudea upwami ai oliveV udaudana wayahina, e tubomi ai oliveV ahiahina wayahina ya baguna nihenina. Tuta tuta tauna ai olive‑nanaV dune‑vi‑avini ahiahina. Yaubada yana dewa deina, iuna ya nuanua wetonana ahihinata taitaina nihenimia. Kadu unuani. Tauna ya nuanua ananina ya tomotau me Iudea wayahi wetonana ahihinata taitaina nihenia, iuna taui imai‑tabo ai‑nana nihenina. Ka memeanina Yaubada wayahina na‑tubo‑havinei. Vona ahiahina, Yaubada ya nuanua ananina me Iudea wayahi ivitumahanei.\n25 Yaiau, nuanuau aitam dewa hivahivana me Isiraeli wayahi amataedami, ka aituhu nua‑uya taina unꞌ‑anamanei, apaina eha unua‑vane. Nonova Yaubada avaha anamanei ataina yana yoko me Isiraeli ivihahaiei. Wayahina, tauna aitam dewa vo‑vi‑aiaia taui yai vidoha wayahina. Ka dewana taina. Tauna vi‑nua‑dadana, e ununui vo‑vi‑toyoa, ka eha ai pata ivitumahane. Unuani. (Nonova Yaubada dewei deina me Egipita yai kiniV ana wava ParaoV wayahina.) Ka Yaubada ya nuanua tauna taumi eha me Iudea vi‑putu na‑ito‑yavuhimi. Ka habuhabumi yami ito‑yavuha na‑iakwa, e tauna taui me Iudea wayahia vi‑nua‑dadanei, e na‑ito‑yavuhi‑neiei. 26 Wayahina, kadueyei Yaubada avaha me Isiraeli habuhabui vi‑nua‑dadanei, na‑ito‑yavuhi. Yaubada apa‑taputapuei Isaia wayahina deina, ivona,\n“Apaina Tau Ito‑yavuha\npapani Sioni wayahina vinꞌ‑omo,\nka tauna yaubada vitupu vo‑tahoi\nIakobo yana dede wayahia.✡ Isa 59:20-21.\n27 Yauke taui nui awaehei aitamoata deina,\nauyewana tepakaia wayahina\nyai goyona anꞌ‑epa‑yavunei.”✡ Ier 31:33-34.\n28 Yauke Vaneana Ahiahina anaunau‑waheyei, ka ataina me Iudea vivane Vaneana Ahiahina a havia. Wayahina, taui itomi ami havia deina. Kate unuani! Nonova Yaubada vona‑dabadaba Abaraham wayahina tauna yana dede wayahi. Wayahina, kadueyei Yaubada me Iudea dune‑nuanuaiei, kadu vi‑nua‑dadanei, ka ya nuanua na‑ito‑yavuhi.\n29 Avi am‑venena‑kavovo tauna venevenei, eha yana dewa nꞌ‑epa‑havine. Ka kadu deina, avi tomotau tauna honehonei inꞌ‑omo wayahina, eha yana dewa tuta munia tomotaui vihahaiei.\n30 Ataina me Iudea eha Yaubada ita‑vi‑ateteye. Kate udu. Nonova itomi yami dewa aitamoata deina. Iuna nonova itomi eha Yaubada uta‑vi‑ateteye. Kate Yaubada dune‑nuanuaiemi, ka tutana taui Yaubada ivihahaiei, tauna ya paisewa wayahimi vi‑putui. 31 Wayahina, ataina taui yami vidoha Yaubada wayahina idudueyei, ka ivi‑bwanouemi kadu Yaubada ivihahaiei. Kate apaina, taui kadu Yaubada ya dune‑nuanuai ivaniahei. 32 Yaubada avaha awaehei tauai me Iudea kadu taumi eha me Iudea tauna ya veimea katana‑bwegebwegei kadu kavihahaiei. Iuna tauna ya nuanua habuhabuka nau‑wawanika ate‑nuanuai aitamoata kavaniahei tauna wayahina, e tauna nua‑piahika aitamoata deina.\nPaulo Yaubada Apa‑vidovidohei\n33 Yaubada ya nua‑uya ani‑vainena vivane ito‑niuna,\nkadu yanꞌ am‑venena awawaehina ahihi‑vainena.\nTauna ya nua‑uya itoka tomotau yaka nua‑uya\nka itoka tomotau eha aka pata tauna ya nuanua\nkadu eha aka pata tauna yana dewa\na venavenau kanꞌ‑anamane.✡ Isa 55:8-9.\n34 “Yaubada avaha dewa habuhabuna\nwayahina, eha aitam koiaka ana pata\nYaubada na‑mataede. Eha aitam.”✡ Isa 40:13; 1Ko 2:16.\n35 “Kadu eha aitam koiaka ana pata\nYaubada anꞌ aga bou, e apaina\nYaubada nau‑wawani na‑nau‑pata.\nEha aitam.”✡ Iob 41:11.\n36 Iuna dewa habuhabuna ai pai vi‑putu\nka dewa habuhabuna yawai\nka dewa habuhabuna ai pai nau‑yehata\nWayahina, tauna nau‑wawani\ntuta tuta itoka tomotau habuhabuka\npapani aitamoata aitamoata wayahina\nAna pata deina.✡ 1Ko 8:6.\n✡11:1: 1Sa 12:22; Sam 94:14; Pili 3:5.\n✡11:3: 1Ki 19:10, 14.\n✡11:4: 1Ki 19:18.\n✡11:6: Gal 3:18.\n✡11:8: V.V 29:4; Isa 29:10.\n✡11:9: Sam 69:22-23.\n✡11:11: Dew 13:46.\n✡11:17: Epe 2:11-19.\n✡11:22: Ioni 15:2, 4.\n✡11:26: Isa 59:20-21.\n✡11:27: Ier 31:33-34.\n✡11:33: Isa 55:8-9.\n✡11:34: Isa 40:13; 1Ko 2:16.\n✡11:35: Iob 41:11.\n✡11:36: 1Ko 8:6.


Buk Baibel long Kakabai Daniyela 7\nIslael lavedi Maimaituwa a laukasaḡaiḡaiye bi koikoitau a laulauduneyedi. Bi laḡan matabuna kauwa gebogebodi matanemo a voivoiyedi, taunana aubaina i gei tainuwataudi te ḡaviya ya giukamaḡedi te sa lauyovoḡedi bi sai doli nawedi edi dobumo te aubaidi sai taupaula yababa. Babilon guyauna wailewapanina Nebukednesa, Yelusalem lavedi a lauyovoḡedi bi Islael lavedi wapewapedi a legau nawedi. Bi kota Daniyela ena lava ḡesaudi vaitedi a nawedi Babilonmo. Kwalabu faiona nopodimo ba kalina bi kauwa visuvisudi wapewapedi ai lovedi, te sa sibe kaka muliḡa guyau lisinemo a tava.\nBi Daniyela isana valivaliuna ai gwaliyena ba Betasal bi tana i wai gabemani. Daniyela bi ena lava faiona vaitedi mote Babilon lavedi edi maimaituwa ai sumaḡe bi tedi edi Maimaituwa giugiukauwina ai sumaḡe bi lisinemo a laulaupali. Babilon lavedi ḡesaudi edi kauwa gebogebodi, a ḡoeḡoena maso ai pekidi bi geḡa te Maimaituwa i kaikai sagudi.\nMaimaituwa, Daniyela wailove bi lauboni i vitena gado, laḡan ya natonatona kaka Maimaituwa ena Vinevine wai Badana ya vite bi ya voiye te ya ḡailisi bi enai badana ya kena nonoḡa. Niga Maimaituwa ena laibagi Islael lavedi lisidimo te laḡan muliḡa mainana ya tubuḡa.\nDaniyela wailove i kita\n13 ✡ Met 24:30, 26:64; Mak 13:26, 14:62Dudubala ḡemota wailove e kita. Bi e kitana ba mai Tana Taunana Natuna ma yadana i nato bi ai doli nawe, Tana Miyamiya Nonoḡina lisinemo. 14 Tana waibada, namala bi ḡailisi i vai te ya lauetadoli. Te dobu matabudi nopodimo lava matabudi bi kalina tabudi bi tabudi sa lauduneye. Bi ena waibadana ya kena nonoḡa.\n✡7:13: Met 24:30, 26:64; Mak 13:26, 14:62